
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectul de Lege privind aprobarea Ordonanţei de urgenţă a Guvernului nr.19/2014 pentru modificarea şi completarea Legii nr.571/2003 privind Codul fiscal, trimis spre dezbatere în fond cu adresa nr. PLx.419/2014 din 16 septembrie 2013, înregistrat sub nr. 4c-2/478 din 17 septembrie 2014, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Viorel ŞTEFAN
Parlamentul  României

RAPORT
asupra proiectului de Lege privind aprobarea Ordonanţei de urgenţă 
a Guvernului nr.19/2014 pentru modificarea şi completarea 
Legii nr.571/2003 privind Codul fiscal
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.19/2014 pentru modificarea şi completarea Legii nr.571/2003 privind Codul fiscal, trimis cu adresa nr. PLx. 419/2014 din 16 septembrie 2014, înregistrat sub nr. 4c-2/478 din 16 septembrie 2014.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 09 septembrie 2014.

La întocmirea raportului s-a avut în vedere avizul favorabil al Consiliului Legislativ şi avizele favorabile ale Consiliului Economic și Social.
Iniţiativa legislativă supusă dezbaterii are ca obiect de reglementare modificarea si completarea Legii nr.571/2003 privind Codul fiscal, in sensul scutirii de impozit a profitului investit in echipamente tehnologice folosite in scopul desfășurării de activități economice. Facilitatea se acorda in limita impozitului pe profit datorat pentru perioada respectiva si se aplica pentru profitul reinvestit in echipamente tehnologice produse si/sau achiziţionate după 1 iulie 2014 si puse in funcţiune pana la data de 31 decembrie 2016 inclusiv..

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 19 noiembrie 2014.

La lucrările comisiei şi-au înregistrat prezenţa 32 deputaţi din totalul de 34 de membrii ai comisiei.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările și completările ulterioare, din partea Ministerului Finanțelor Publice domnul Attila Gyorgy – secretar de stat.
În urma examinării inițiativei legislative şi a opiniilor exprimate, deputații prezenți la lucrări, au hotărât cu unanimitate de voturi, să supună Plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.19/2014 pentru modificarea şi completarea Legii nr.571/2003 privind Codul fiscal în forma adoptată de Senat.

În raport cu obiectul şi conţinutul său, iniţiativa legislativă face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu

Giorgiana Ene

